ગાંધી વિચાર અને આચાર સાથે જેઓએ સ્નાન-સૂતકનો પણ સંબંધ રાખ્યો નથી એવા વર્તમાન શાસકો, પછી તે કોઈ પણ રાજકીય પક્ષના હોય તેઓએ સ્ટેનગનોથી સજ્જ એવા બ્લેક કમાન્ડોની રક્ષા નીચે દિલ્હીમાં રાજઘાટ અને અન્ય રાજ્યોનાં પાટનગરોમાં ગાંધીસ્મૃતિ સ્થળોએ જઈને પ્રતિમાઓને પુષ્પમાળાઓ અર્પણ કરી, પ્રાર્થનાસભાઓમાં ગાંધીજીનાં જીવનકાર્ય વિશે પોપટિયું રટણ કર્યું અને એ રીતે ગાંધીતર્પણની ઉજવણીનો આડંબર પૂરો કર્યો અને ઇતિહાસ એનાં મારકણાં મુખે આ શાસકો તરફ હસતો હશે.